**Obsah dokumentácie v požadovanej štruktúre z celého procesu inauguračného konania**

KATOLÍCKA UNIVERZITA V RUŽOMBERKU

NÁZOV FAKULTY

**Meno uchádzača:**

**Odbor habilitačného konania a inauguračného konania:**

**Zoznam súčastí:**

1. **Žiadosť** **uchádzača** o vymenovanie za profesora predsedovi VR fakulty KU (§ 5 ods. 1 Vyhlášky MŠVVaŠ SR č. 246/2019 Z. z.), ktorá obsahuje nasledujúce prílohy:

* Súhlas dotknutej osoby so spracúvaním svojich osobných údajov pre potreby spojené s konaním na vymenovanie profesora (zákon č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov).
* **Profesijný** **životopis uchádzača**, podpísaný uchádzačom (podľa § 4 ods. 2 vyhlášky a vzoru v prílohe 15).
* Osvedčenú kópiu dokladu o vysokoškolskom vzdelaní druhého stupňa(v prípade dokladu o vzdelaní, vydané ho zahraničnou vysokou školou, sa vyžaduje predloženie overeného prekladu tohto dokladu a rozhodnutie o uznaní dokladu pre akademické účely vydané podľa § 33 a 39 zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov).
* Osvedčenú kópiu dekrétu, ktorým bol uchádzačovi udelený titul docent, alebo rozhodnutie o uznaní odbornej kvalifikácie na výkon funkcie docenta podľa osobitného predpisu[[1]](#footnote-1) (v prípade habilitačného dekrétu, vydaného zahraničnou vysokou školou, sa vyžaduje predloženie overeného prekladu tohto dokladu a rozhodnutie o jeho uznaní pre akademické účely vydané podľa § 33 a 39 zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení neskorších predpisov).
* Prehľad pedagogickej činnosti na vysokej škole a prehľad dosiahnutých výsledkov v tejto činnosti vo funkcii docenta(§ 75 ods. 3 zákona o vysokých školách a podľa § 5 ods. 2 vyhlášky MŠVVaŠ SR č. 246/2019 Z. z.) (**Príloha** **16**) a výpis predmetov, ktoré uchádzač aktuálne vyučuje, alebo vyučoval, s uvedením, ktoré nové predmety zaviedol do výučby, podpísané dekanom fakulty[[2]](#footnote-2), na ktorej uchádzač pôsobí, resp. pôsobil.
* Zoznam publikačnej činnosti**:** zo**znam uchádzačových pôvodných** publikovaných **vedeckých** prác, **odborných** prác, **umeleckých** prác, **učebníc**, učebných textov, riešených výskumných úloh realizovaných technických projektov alebo umeleckých projektov, patentov a autorských osvedčení, vynálezov a technických diel, prehľad preukázateľných, **citácií a ohlasov na vedecké práce, odborné práce, umelecké práce alebo umeleckú tvorbu**, prehľad prednášok a prednáškových pobytov doma a v zahraničí (podľa vnútorného predpisu č. 8/2016-R o  evidencii publikačnej činnosti, umeleckej činnosti a ohlasov v znení neskorších predpisov, podľa § 5 ods. 2 Vyhlášky MŠVVaŠ SR č. 246/2019 Z. z.).
* **Najvýznamnejšie vedecké práce, odborné práce alebo umelecké práce, učebnice, učebné texty, doklady o umeleckých dielach alebo umeleckých výkonoch.**
* **Prehľad uchádzačových výsledkov** vedeckej, resp. umeleckej školiacej činnosti **doktorandov** (školených a ukončených – podľa § 76 ods. 5 zákona o vysokých školách) a o jeho vedeckej alebo umeleckej škole.
* **Prehľad uchádzačom plnených minimálnych kritérií** (odporúča sa tabuľkový prehľad) na získanie titulu profesor schválených Vedeckou radou KU (podľa § 76 ods. 8 zákona a podľa § 6 ods. 1 Vyhlášky MŠVVaŠ SR č. 246/2019 Z. z.).
* Prehľad uchádzačom plnených doplňujúcich kritérií na získanie titulu profesor schválených vedeckou radou fakulty KU.
* Referencie od popredných zahraničných odborníkov z aspoň troch rozličných štátov mimo Slovenskej republiky, pričom v referenciách bude potvrdené, že uchádzač spĺňa požiadavky na pôsobenie vo funkcii profesora v medzinárodnom kontexte.
* Téma a sylaby **inauguračnej prednášky** (podľa § 5 ods. 9 vyhlášky MŠVVaŠ SR č. 246/2019 Z. z.).
* Doklad o uhradení poplatku za náklady, spojené s inauguračným konaním (v prípade, ak ide o uchádzača z inej vysokej školy).

1. Pozvanie zástupcu materskej univerzity uchádzača na rokovanie Vedeckej rady KU, v prípade ak je uchádzač z inej ako KU.
2. **Výpis zo záznamu VR fakulty** KU o schválení 4 členov **inauguračnej komisie a 3** **oponentov** (s uvedením ich pracovísk podľa § 5 ods. 6 a ods. 7 Vyhlášky MŠVVaŠ SR č. 246/2019 Z. z.).
3. Menovacie dekréty predsedu inauguračnej komisie a troch členov inauguračnej komisie.
4. Menovacie dekréty troch oponentov.
5. **Oponentské posudky** (podľa § 5 ods. 8 vyhlášky MŠVVaŠ SR č. 246/2019 Z. z.).
6. Kópia správy o zverejnení konania inauguračnej prednášky z **dennej tlače** (podľa § 5 ods. 10 vyhlášky).
7. **Výpis zo záznamu vedeckej rady fakulty** KU k návrhu na vymenovanie za profesora (výsledok tajného hlasovania)*,* podpísaný predsedom vedeckej rady fakulty KU.
8. **Návrh inauguračnej komisie predsedovi vedeckej rady fakulty KU s odporúčaním schváliť alebo neschváliť návrh na vymenovanie uchádzača za profesora v odbore habilitačného konania a inauguračného konania (**vyhodnotenie, vypracované inauguračnou komisiou podľa § 5 ods. 11 vyhlášky), podpísaný predsedom a členmi inauguračnej komisie.
9. Rozhodnutie vedeckej rady fakulty KU o návrhu na schválenie alebo neschválenie návrhu na vymenovanie uchádzača za profesora.
10. Návrh vedeckej rady fakulty KU predsedovi Vedeckej rady KU na vymenovanie za profesora.
11. Prezenčná listina z inauguračnej prednášky.
12. Prezenčná listina členov vedeckej rady fakulty KU prítomných na inauguračnej prednáške.
13. Prezenčná listina členov vedeckej rady KU.
14. **Výpis zo záznamu Vedeckej rady KU** k návrhu na vymenovanie za profesora (výsledok tajného hlasovania), podpísaný rektorom – predsedom Vedeckej rady KU.

1. § 31 a 32 zákona č. 422/2015 Z. z. o uznávaní dokladov o vzdelaní a o uznávaní odborných kvalifikácií a o zmene a doplnení niektorých zákonov v znení zákona č. 276/2017 Z. z. [↑](#footnote-ref-1)
2. Prípadne prodekanom pre vedu alebo vedúcim pracoviska. [↑](#footnote-ref-2)